euskal herriak 
here eskola 




"Hik bultza gogor hortikan, ta bultza nik hemendikan!" 



Otsailaren 5ean Bilboko La Bolsa eraikinean 
elkartu ginen Hezkuntza Mugimenduan lanean 
dihardugun hainbat lagun. Azken ikasturtean 
zehar hausnarketa batean murgildurik egon gara 
Hezkuntza Mugimenduko kideak eta Batzar Ire- 
kian hortik ateratako ondorioak herritarrekin 
konpartitu genituen. 

Hezkuntza Sistema Nazionalaren aide lanean ari 
garen eragile eta norbanakoak asko gara Euskal 
Herri osoan. Bakoitzak bere herrian, bakoitzak 



bere erara, hezkuntza euskaldun eta herritarra al- 
darrikatu eta eraikitzen dugu. Ezberdintzen gai- 
tuzten elementuak ahaztuz, helburu amankomu- 
nen aide elkartuz indartsuagoak izango gara. 

"Hik bultza gogor hortikan, ta bultza nik hemen- 
dikan!" halaxe esaten genuen Batzar Irekirako 
deialdian. Horixe baita gakoa, bakoitzak bere 
eremuan eragitea; urrats txikiak emanez egingo 
dugu aurrera Hezkuntza Sistema Nazionala, eus- 
kaldun eta herritarra lortzeraino. 



* 




Batzar Irekia: Ondorioak 



■ 



Batzar Irekian egin genituen ariketetan partehartzaileek egindako ekarpenak bildu eta la- 
burtu ditugu. Batzar osoan esandakoak kontutan hartuz, hauek dira atera ditugun ondorio 
nagusiak; etorkizunera begira hartzen ditugun konpromiso hauetan laburtu daitezke: 




Hezkuntza Mugimendua herriz herri eta ikastetxez 

ikastetxe berpizteko konpromisoa hartu genuen, hau berau 
erreferente aktibo bilakatuz. HSNren aldeko hezkuntza mugimendua Eus- 
kal Herrian irekitzen ari den egoera berrian eragiteko prestatu beharra dago. 
Horretarako, eragile izaera alboratu eta herri mugimendu izaeran sakontzea 
dagokigu. 




Gida praktikoa sortzeko konpromisoa: Herriz hem, ikaste- 
txez ikastetxe zein kanpusetan ildo propioak aktibatzen laguntzeko espe- 
rientzia eta tresnen multzoak osatuko du Gida Praktikoa. 

Eragileek, elkarteek... dituzten baliabideak biltzeko gune ere izan nahi 
du. Egun eskaintzen dituzten ikastaroak, martxan jarri dituzten espe- 
rientzia pilotuak, jolasak... guztiak Hezkuntza herritar eta euskaldun 
baten bidean eraikiak izan direla eta euskaldunon hezkuntza eskubi- 
deak oinarrian izango dituztela kontuan hartuta. 



Tresna honen ezaugarririk garrantzitsuena, bere dinamikotasuna izan- 
go da. Izan ere, gida hau ez da eraginkorra izango egun dauden espe- 
rientziak biltzeaz gain, esperientzia berriak biltzen ez baditugu. Beraz, 
beharrezkoa izango da herri, auzo edota ikastetxeetan burutzen ditu- 
gun esperientzia ezberdinak biltzeko elkarlana sustatzea. 




Nazio Mailan, Hezkuntza Sistema euskaldun eta 
herritar baten aldeko elkarlana sustatzeko konpromisoa. 







Batzar Irekia: Elkarrizketa 



■ 



Batzar Irekiaren zurrunbiloa pasatu ostean, ondorio eta konpromisoak atera direnean, au- 
rrera begira jartzeko unea iristen da. Hausnarketa prozesu osoa igaro ondoren, Batzar Ire- 
kiarekin honi amaiera emanik, Ainhoa Larrabe EHBEko kideari elkarrizketatxo bat egin 
nahi izan diogu prozesu guzti horren bere ikuspuntua jasotzeko. 



Ze helbururekin ospatu zenuten Otsailaren 
5eko Batzar Irekia? 

Azken urte eta erdian hausnarketa bat burutu 
dugu hezkuntza eragile eta norbanako ezber- 
dinok. Batzar Irekian, hausnarketa hori herri- 
tarrekin konpartitu, ekarpenak jaso eta adostea 
izan da gure xedea. 

Zeintzuk izan dira hausnarketa horren edu- 
kiak? 

Hezkuntza Mugimenduan izan den ibilbidea 
baloratu eta aurrera begirako pausuen inguruan 
aritu gara. 2002an Euskal Herriak Bere Eskola 
sortu zenean, Hezkuntza Sistema Nazionalaren 
aldeko mugimendu gisa definitu zen. Faktore 
ezberdinengatik, azken urteotan, eragile kut- 
sua hartu izan dugu. Sorrera agiriko funtzioak 
hartzea izan da hausnarketa horren ondorio 
nagusia. Herriz herri eta ikastetxez ikastetxe 
sustraituko den hezkuntza mugimendua sendot- 
zea beharrezkoa da, elkarlanean. 

Zeintzuk liratezke, bada, hezkuntza mugi- 
menduaren funtzioak? 

Euskal Herriak Bere Eskolak Hezkuntza eredu 
propio baten aldeko Herri Mugimendua sus- 
tatu nahi du, herri bakoitzak dituen hezkuntza 



beharrak jorratu nahi ditugu, herri bakoitzean 
lanean ari diren sektoreen arteko elkarlana 
sustatuz zein hezkuntza proiektu euskaldunak 
eta herritarrak bultzatuz. Txikitasunetik handi- 
tasunera, gauzak aldatzea posblea da. 

Nola baloratzen duzue Batzar Irekia? 

Kuantitatiboki ezin dugu balorazio positi- 
boegia egin. Baina kualitatiboki balorazio ona 
egiten dugu. Kontseilua, Hik Hasi eta Bilgune 
Feministaren asistentziak asko aberastu zu- 
ten Batzar Irekia. Hausnarketa konpartitzea 
eta praktika klabeetan kokatzea lortu genuen. 
Orain, hausnarketa eta horren filosofia zabalt- 
zeadagokigu. 

Aurrera begira, zer? 

Him konpromiso hartu ditu bere gain Eus- 
kal Herriak Bere Eskolak. Batetik, sorrera 
agiriko funtzioak berhartzea, herriz herri eta 
ikastetxez ikastetxe hezkuntza mugimendua 
bultzatuz. Bestetik, ildo propioak aktibatzen 
laguntzeko, esperientziez osatutako Gida 
Praktikoa sortzeko konpromisoa hartu dugu. 
Eta azkenik, Nazio Mailan, Hezkuntza Siste- 
ma euskaldun eta herritar baten aide sustatzea 
da gure asmoa. 



Batzar Irekiari buruz webgunean publikatu ditugun berriak: 

http://bit.ly/e50b8Y - http://bit.ly/hfXI3S 

http://bit.ly/gUQ8gj 

Milaka euskalzale "Sasi guztien gainetik, euskaldun eta burujabe" manifestazioan 




Manifestazioaren amaieran Txillardegiri omenaldi sen- 
tikorra burutu zioten EHEko kideek. Talde honen sort- 
zaileetariko bat, euskalgintzako militante garrantzitsu eta 
erreferente ukaezina da Txillardegi; horregatik egindako 
Ian guztiagatik esker ona erakutsi nahi izan zioten. 

Celaaren hezkuntza politika izan 

hauteskundeetako 



"Sasi guztien gainetik euskaldun eta burujabe" leloa zuen 
pankarta hartuta 4000 lagun inguru izan ginen Donos- 
tiako kaleetan barrena ibili ginenak pasa den Otsailaren 
12an. Manifestazioaren aurretik gogor aritu ziren lanean 
Euskal Herrian Euskarazeko lagunak, manifestu bat kale- 
ratu zuten eta herritar ugariren atxikimendua jaso zuten. 
Euskal Herriak Bere Eskolako kideok ere izan ginen Do- 
nostian; hezkuntzak ere izan behar duelako euskaldun, 
euskaldun hizkuntzaz eta euskaldun edukiz; eta horreta- 
rako burujabetza ezinbestekoa zaigulako. 

EHEren hurrengo deialdia Gernikan ospatuko den Eus 
karaz Bizi Egunera joateko da. Martxoaren 19an ospa 
tuko da urteroko zita hau; beste behin ere aldarrikapem 
eta jaia uztartzeko aukera bikaina! 







da EAEko Hezkuntza publikoko 
galtzaile nagusia 

Hauteskunde sindikalak izan ditugu Otsailean EAEko 
Hezkuntza sistema publikoko ikastetxeetan. Emaitzek 
ozen hitz egin dute eta garbi adierazi dute gauza bat, 
Hezkuntza Sailak azken aldian hartu dituen erabakiek ez 
dutela inolako babesik hezkuntza komunitatean. 



rekin batera hauteskunde hauetan aipagarrien izan dena. 
Emaitza hauek beste behin ere argi uzten dute Hezkuntza 
Saila aurrera eramaten ari den neurriek ez dutela inolako 
babesik hezkuntza komunitatearen aldetik. CCOOk be- 
rak onartu du Celaarekin itunak sinatu izanak kaltetu 
duela eta horren inguruan hausnartu beharko duela. 



LAB eta EILAS izan dira gorakada nabarmenena izan du- 
ten sindikatuak; igoera hori da CCOOren beherakada- 

Celaak ordea ez du errealitate hau onartzen, proiektu 
hauek aurrera ateratzeko irakasleen gehiengoaren 
babesa duela esan du azken adierazpenetan, eta "ino- 
ren" inposiziorik ez duela onartuko esan du. Hau- 
teskundeetan gehiengoa lortzea, antza, inposizioa da 
orain... 



Ikasle Abertzaleakeko kideak Italian izan dira, ikasle borroka 

esperientziak konpartitzen 






Bolognaren aurkako borroka bizirik dago Europan 
zehar; Ingalaterran, Italian... hamaika borroka ikus 
ahal izan ditugu azken hilabeteetan. Ikasle Abertza- 
eakeko kideak Italian izan dira hango esperientzien 
3erri izateko eta hemengoak konpartitzeko. Gauza 
asko ikus ahal izan dute egun hauetan zehar; besteak 
3este, Bolognak merkantilizazioaren alorrean eka- 
rriko lituzkeen erasoak Italian jadanik errealitate di- 
rela konprobatu dute. 



Baina baieztapen horien ondorioz etsipenak jota itzu- 
li beharrean, indarberrituta egin dute etxerako buelta. 
Borrokarako arrazoiak inoiz baino modu errealagoan 
ikusi dituzte, eta Euskal Herrian oraindik horiei aurre 
egiteko garaiz gaudela azpimarratu dute. Hemendik 
aurrera, beraz, han ikusitakotik ikasi eta Euskal He- 
rrian lanean jarraituko dute Ikasle Abertzaleakeko la- 
gunek,; bestelako unibertsitate eredu baten aide! 

Martxoan zehar Hezkidetza tailerrak ikastetxe eta 
unibertsitateetan 

Bestelako gizarte bat eraikitzeko bestelako hezkuntza ezinbestekoa 
da. Gizon eta emakumeen arteko bereizketa nabarmena da egun- 
go ereduan, eta rol banaketa horiek mantendu eta birproduzitzeko 
hezkuntzak paper garrantzitsua jokatzen du. 

Ikasle Abertzaleak ez dago ados gaur egungo hezkuntza sisteman 
ematen den rol bereizketa horrekin. Genero eta aukera sexual eta 
abarretatik eratorritako bereizketak gainditu eta pertsonak hezten 
dituen eskola dute helburu; eta bide horretan gardanik eragiteko as- 
motan dira. Horretarako Martxoan zehar hezkidetza tailerrak gara- 
tuko dituzte Euskal Herriko ikastetxe eta unibertsitateetan. 



MARTXOAK 8. Emakume Lanciilearen Hazioarteko Epna 




Hezberri Euskal Herriak Bere Eskolaren hilabete- 
karia da. Bertan dauden eduki guztiak edo atalak 
libreki partekatu eta zabaltzeko eskubidea duzu 
beti ere honako baldintzak betetzen badituzu: 

- Jatorria aipatzea 

- Era berdinean partekatzea 

"Gose denari arrain bat emanezgero 

egun bateanjango du y arrantzan 

irakatsi eta egunero jango du" 

Informazio gehiago: 

- www.euskaleskola.org 

- eskola@euskaleskola.org 

